 மக்கள் தொகை கணக்கெடுப்பு போன்ற புவியின் பரிமாணங்களைச் சார்ந்த புள்ளிவிவரங்களை சேகரித்து பகுப்பாய்வு செய்யும் அறிவியல் துறை புள்ளியியல் புவியியல் எனப்படுகிறது.  புவியியலுக்காக தகவல்களை சேகரிக்கவும், ஆய்வு செய்து பரிமாறவும், வெளியிடவும் மற்றும் புதிய கருத்துசார் நிலவரைபடங்களை உருவாக்கவும் ஏற்படுத்தப்பட்ட கணினி அடிப்படையிலான ஓர் உத்தி புவித்தகவல் அமைப்பு எனப்படுகிறது.  உலகளாவிய ஊடுருவல் செயற்கைக்கோள் அமைப்பு  உலகின் எந்தவோர் இடத்தையும் மிகத்துல்லியமாக குறிப்பிட்டு சுட்டிக்காட்ட உதவும் அமைப்பு. வானூர்திகள், கப்பல்கள், நிலவழி வாகனங்கள் செல்லும் வழிகள் அவற்றின் நிகழ்நேர இருப்பிடம் அறிதல் போன்றவற்றுக்கும் நேர் வழிகளை கண்டறியவும், பயணநேரத்தை அறியவும் இத்துறை பயன்படுகிறது.  தகவல் தொகுப்பு, புவிசார் தகவல் ஆய்வுகள், பொருத்தமான உலக அமைவிடங்கள் கண்டறியும் தொகுதிகள், மென்பொருள்கள் போன்றவற்றை புவியியல் இடம் சார் பகுபாய்வு ஆய்வாளர் வடிவமைக்கின்றார். இராணுவம், மனை வர்த்தகம்,  அரசியல் நிர்வாகம், மாசடைதல் போன்ற துறைகளுக்கு பெரிதும் இத்துறை உதவுகிறது.  கள மற்றும் செயற்கைக்கோள் தகவல்களைப் பயன்படுத்தி வானிலை ஆய்வாளர்கள் காற்றின் திசை, மழைக்கான வாய்ப்புகள், புயல், சூறாவளிகளின் நகர்வு போன்றவற்றை முன்னறிவிப்பு செய்கின்றனர்